b'\n_START_ARTICLE_\nIgor Vasiljevi\xc4\x8d Kur\xc4\x8datov\n_START_SECTION_\n\xc5\xbdivljenje in delo\n_START_PARAGRAPH_\nNjegov o\xc4\x8de je bil geodet. Dru\xc5\xbeina se je z Urala preselila na Krim. Kon\xc4\x8dal je Gimnazijo \xc5\xa1t. 1 v Simferopolju. Na Fizikalno-matemati\xc4\x8dni fakulteti Tavri\xc4\x8deske nacionalne univerze v Simferopolju je \xc5\xa1tudiral fiziko in diplomiral leta 1923. Potem je \xc5\xa1tudiral ladjedelni\xc5\xa1tvo na Politehni\xc5\xa1kem in\xc5\xa1titutu v Sankt Peterburgu. Leta 1925 je za\xc4\x8del delati na Fizikalno-tehni\xc5\xa1kem in\xc5\xa1titutu v Leningradu pod vodstvom Joffeja. Leta 1930 je Kur\xc4\x8datov postal vodja Oddelka za fiziko Leningrajskega fizikalno-tehni\xc5\xa1kega in\xc5\xa1tituta.\n_START_SECTION_\nPoimenovanja\n_START_PARAGRAPH_\nPo njem se imenuje krater Kur\xc4\x8datov na Luni in asteroid 2352 Kur\xc4\x8datov (2352 Kurchatov)._NEWLINE_Sovjetska akademija znanosti je med letoma 1962 in 1989 v njegov spomin in \xc5\xbeivljenjske dose\xc5\xbeke podeljevala Medaljo Kur\xc4\x8datova. Od leta 1998 enako nagrado podeljuje tudi Ruska akademija znanosti. Poimenovanje Kur\xc4\x8datovij za 104. element v periodnem sistemu se ni trajno uveljavilo.'